钦定古今图书集成/明伦汇编/氏族典/第018卷 > 《高士廉传赞》同前
## 钦定古今图书集成/明伦汇编/氏族典/第018卷 > 《高士廉传赞》同前

古者受姓受氏，以旌有功。是时人皆土著，故名宗望
姓，举郡国自表，而谱系兴焉。所以推叙昭穆，使百代
不得相乱也。遭晋播迁，百宗荡析，士去坟墓，子孙犹
挟系录，以示所承，而代阀显者，至卖婚求财，汨丧廉
耻。唐初流弊仍甚，天子屡抑，不为衰。至中叶，风教又
薄，谱录都废，公靡常产之拘，士亡旧德之传，言李悉
“出陇西，言刘悉出彭城”，悠悠世胙，讫无考。按冠冕皂
隶，混为一区，可太息哉！